open-index/open-wikipedia-markdown huggingface dataset:
Politisk fange

**Politisk fange** betegner en person som er fengslet eller på annen måte frarøvet handlings- og ytringsfrihet, ettersom deres idéer, politiske overbevisning eller rene nærvær, blir betraktet som en utfordring eller trussel mot myndighetene. En politisk fange er gjerne også en samvittighetsfange.

I mange tilfeller har politiske fanger gjerne blitt fengslet uten lovbelegg direkte gjennom utenomrettslige prosesser.

Det hender forøvrig også at politiske fanger blir arrestert og dømt med et snev av lovlighet, og der falske anklager, falske bevis, og urettferdighet rettssaker blir brukt for å skjule det faktum at vedkommende er en politisk fange. Dette er vanlig i situasjoner der utenomrettslig fengsling gjerne ville ført til nasjonal eller internasjonal fordømmelse for brudd på menneskerettighetene til en person med avvikende politiske synspunkter. En politisk fange kan også være en person som på urettmessig vis har blitt frarøvet muligheten til kausjon eller prøveløslatelse når det er rimelig å tro at dette hadde blitt gitt til en annen person for en liknende forbrytelse, eller at spesielle rettslige tiltak har blitt satt i verk for å forhindre dette.

Spesielt i sistnevnte tilfelle kan det faktum om personen blir betraktet som en politisk fange eller ikke, avhenge mye av subjektive politiske perspektiv eller tolkning av bevismaterialet.

I Nazi Tyskland og Sovjetunionen ble tvilsomme psykiatriske diagnoser brukt for å sende bort uønskede personer.

## Europaparlamentets definisjon
Europaparlamentet har vedtatt at en person som er fratatt sin personllige frihet er en politsk fange:
* dersom fangen er fengslet i strid med en av de fundamentale garantiene som er fastsatt av Den europeiske menneskerettskonvensjon og dens protokoller (ECHR), særlig tankefrihet, samvittighetsfrihet eller religionsfrihet, ytringsfrihet og informasjonsfrihet, forsamlingsfrihet;
* dersom fangen er fengslet bare av politiske grunner uten sammenheng med noe straffbart;
* dersom, med politiske motiver, lengden på fengslingen og dens betingelser klart ikke står i forhold til det straffbare personen er funnet skyldig i, eller er mistenkt for;
* dersom, med politiske motiver, hen er fengslet på diskriminerende måter sammenlignet med andre personer; eller,
* dersom fengslingen er et resultat av fremgangsmåter som helt klart er urettferdige og det ser ut til å være knyttet til politiske motiver hos myndighetene.

## Politiske fanger
Kjente eksempler på politiske fanger er blant annet Nelson Mandela, Aung San Suu Kyi, Benazir Bhutto, Mahatma Gandhi og Martin Luther King jr.

## Se også
* Samvittighetsfange

## Referanser


## Eksterne lenker
* Amnesty International
* Jericho movement – politiske fanger USA
* Politiske fanger – Russland
* Politiske fanger Puerto Rico
Juvelciklide

**Juvelciklide** er en art i gruppen juvelciklider.
Det er en tropisk fisk som lever i fersk- og brakkvann i Afrika, men den har blitt introdusert i Midtøsten og Amerika.
Den blir opptil 15&nbsp;cm lang.

## Eksterne lenker
* 
* 
*  ''Hemichromis bimaculatus'' - Juvelciklide - akvaforum.no
Cog

**Cog** er en gratis, lydavspiller under open source lisens for Mac OS X.

## Lydformater
* AAC
* AIFF
* FLAC
* Monkey's Audio
* MP3
* Musepack
* Ogg Vorbis
* Shorten
* WavPack
* WAV

## Referanser


## Eksterne lenker
* 
*  Cog på SourceForge
*  sbooth.org , stedet hvor Cog sine forum ligger
Sten Pettersson

**Sten «Sten-Pelle» Pettersson** (født 11. september 1902 i Stockholm, død 1. juni 1984) var en svensk friidrettsutøver. Han er først og fremst kjent for bronsemedaljen på 110 meter hekk i OL 1924 i Paris. Han var den første mottakeren av idrettsprisen Svenska Dagbladets gullmedalje.

## OL-medaljer
*  1924  Paris - Bronse i friidrett, 110 meter hekk  Sverige

## Øvrige meritter
* To verdensrekorder
* 31 svenske mesterskap
* Svenska Dagbladets gullmedalje i 1925

## Referanser


## Eksterne lenker
*
(Miss)understood

***(Miss)understood*** er Ayumi Hamasakis sjuende studioalbum, og ble gitt ut tidlig i 2006.

## Sporliste
### CD
# «Bold & Delicious» – 4:40
# «Step you» – 4:24
# «Ladies Night» – 4:29 
# «Is this Love?» – 4:51
# «(Miss)understood» – 4:02
# «Alterna» – 5:28
# «In The Corner» – 3:22
# «Tasking» – 1:25
# «Criminal» – 5:13
# «Pride» – 4:10
# «Will» – 4:07
# «Heaven» – 4:18
# «Are You Wake Up?» (instrumental) – 2:05
# «Fairyland» – 5:17
# «Beautiful Day» – 4:34
# «Rainy day» – 4:01

### DVD
# «Step you» (videoklipp)
# «Is this Love?» (videoklipp)
# «Fairyland» (videoklipp)
# «Alterna» (videoklipp)
# «Heaven» (videoklipp)
# «Bold & Delicious» (videoklipp)
# «Pride» (videoklipp)
# «Rainy day» (videoklipp)
# «Ladies Night» (videoklipp)
# «Bold & Delicious: Side Story» (Albumversjon)
# «Step you» (Making Of)
# «Is this Love?» (Making Of)
# «fairyland» (Making Of)
# «Alterna» (Making Of)
# «Heaven» (Making Of)
# «Pride» (Making Of)

## Listeplasseringer

Med *(miss)understood* toppet Ayumi for første gang den prestisjefylte United World Chart med et originalalbum. Hun solgte hele 366&nbsp;000 flere eksemplarer enn plassering nummer to.

### Album

### Singler

## Eksterne lenker
*
Heggelia (Veme)

:*For andre betydninger av *'Heggelia**, se [[Heggelia]]''
**Heggelia''' er ei grend som ligger i Øst-Veme i Ytre Soknedalen, i Ringerike kommune i Buskerud. Gjennom grenda renner elva Hegga, som har utløp i Sogna ved Heggen.

Adkomst til grenda går via riksvei 7 (eventuelt via fylkesvei 174, Heradsbygdveien) og fylkesvei 175, Vemeveien. Nærmeste by er Hønefoss, ca. 13 kilometer unna. Grenda sokner til Helgerud skole på barnetrinnet og Sokna skole på ungdomstrinnet, og ligger kirkelig i Veme menighet.

## Se også
* Soknedalen

## Referanser
Heggelia

**Heggelia** kan vise til:

* Heggelia (Målselv) – et tettsted i Målselv kommune, Troms og Finnmark
* Heggelia (Veme) – ei grend i Ringerike kommune, Viken
* Heggelia (Oslomarka) – gårdsbruk og turisthytte Ringerike kommune, Viken
Racing Mechelen

**Koninklijke Racing Club Mechelen** er en belgisk fotballklubb fra byen Mechelen i Belgia.

Racing Mechelens beste plassering er annenplass i øverste divisjon i 1952. Beste cup-prestasjon var i 1954 da klubben var i cupfinalen, men tapte 1-3 mot Standard Liège.

Klubben spiller i 2011/12 i 3. divisjon avdeling B. 

Odd Iversen og Harald Sunde var utenlandsproffer i klubben i perioden 1970 til 1973.
Borglund

**Borglund** er en tidligere skolekrets og holdeplass langs Bergensbanen i Ytre Soknedalen, i Ringerike kommune. 

**Borglund skolekrets** omfattet elevene på strekningen fra delet mot Bårnås til Veme, inkludert grendene Gardhammar, Jonsrud, Fonkalsrud og Borgerud. Skolekretsen ble slått sammen med Heggen skolekrets fra 1987.

**Borglund skole** sto ferdig i 1914 og var i drift fram til 1987, da skolekretsen ble slått sammen med Heggen og elevene flyttet over til Heggen skole, like sørøst av Veme. Skolen ble opprinnelig etablert i 1864 på Fonkalsrud og het Fonkalsrud skole, men den ble relokalisert til et nytt skolebygg på ei tomt langs elva Sogna under gården Borgerud i 1914. Etter dette skiftet skolen navn til Borglund skole, men det er uklart om navnebyttet skjedde da eller noe senere. I 1916 var navnet Borglund skole. Det gamle skolebygget ligger langs riksvei 7 og elva mellom Veme og Fonkalsrud. Skolebygningen er i dag i privat eie.

## Referanser
Others

**Others**  kan vise til flere ting.

Innen **film og TV**:
**[[The Others (film)]]*, en film fra 2001 av Alejandro Amenábar, med Nicole Kidman og Christopher Eccleston i hovedrollene.
*The Others (Lost), en gruppe mystiske beboere på øya i TV-serien *[[Lost]]*.

Innen **musikk**:
*The Others (band), et britisk rockeband.
Catalonia rundt 2007

**[[Catalonia rundt]] 2007** foregikk mellom 21. og 27. mai og var den 87. utgaven av Catalonia rundt. Rittet startet med en lagtempo i Salou og ble avsluttet i Catalonias hovedstad Barcelona. 

I tillegg til ProTour-lagene ble det delt ut fem «wildcards» til Kontinental-lagene: Karpin-Galicia, Relax-GAM, Andalucia-Cayasur, Fuerteventura-Canarias og Slipstream-Chipotle.

Vladimir Karpets vant sammenlagt foran Michael Rogers og Denis Mensjov.

## Etapper

### 1. etappe: Salou, 15,7 km ([[Lagtempo (sykling)|lagtempo]])
21-05-2007

### 2. etappe: Salou – Perafort, 170 km
22-05-2007

### 3. etappe: Perafort – Tàrrega, 182,1 km
23-05-2007

### 4. etappe: Tàrrega - Vallnord-Arinsal (Andorra), 203,1 km
24-05-2007

### 5. etappe: Sornas – Vallnord-Arcalís (Andorra), 17,1 km ([[temporitt|tempo]])
25-05-2007

### 6. etappe: Llivia - Lloret de Mar, 177,1 km
26-05-2007

### 7. etappe: Lloret de Mar – Barcelona, 119,3 km
27-05-2007

## Sammenlagt

## Poengkonkurransen

## Klatrekonkurransen

## Spurtkonkurransen

## Lagkonkurransen

## Eksterne lenker
*
Andrea Noè

**Andrea Noè**  (født 15. januar 1969) er en italiensk tidligere profesjonell landeveissyklist. Han har kun syklet for italienske lag etter at han ble proff i 1993. Hans største meritt er etappeseieren på den 11. etappen i Giro d'Italia 1998.

Han hadde bestemt seg for å legge opp som 42-åring etter Giro d'Italia 2011, men måtte gi seg allerede på den 14. etappen.

## Referanser


## Eksterne lenker
*
Bodø bystyre 1919

**[[Kommunevalg]]et [[1919]]** ble avholdt 1. desember 1919, valg av skolestyre ble arrangert dagen etter på samme sted.

## Representanter

## Kilder
*Nordlandsposten 3. desember 1919
## Se også
*Politikk i Bodø

## Eksterne lenker
* Bodø kommune
Apotekerskink

**Apotekerskink** er en øgle som er kjent for at den svømmer gjennom sanden i ørkenene der den lever. Det norske navnet kommer av at det har vært vanlig å brenne eller tørke dyret, male det opp til pulver, og så bruke pulveret som medisin.

## Eksterne lenker
*
Heksene

***Heksene*** (engelsk: *The Witches*)  er en barnebok fra 1983 av den britiske forfatteren Roald Dahl. Boka utkom på norsk i 1985, oversatt av Tor Edvin Dahl.

Boka handler om en gutt og bestemoren hans. Gutten forteller historien i første person; han oppgir aldri navnet sitt. Guttens foreldre ble drept i en bilulykke, så bestemoren, som kommer fra Norge, måtte ta hånd om ham. Uten at gutten vet det, arbeider bestemoren som heksejeger. Bestemoren bruker å fortelle masse historier om hekser, slik at gutten kan kjenne igjen en heks om han møter det. En sommer drar gutten og bestemoren på ferie. På hotellet hvor de bor greier gutten å tulle seg inn på et topphemmelig møte inne på festsalen, nemlig heksenes årsmøte. Han gjemmer seg og lytter til alt heksene snakker om, og finner ut at «hovedsaken» dette året er å forvandle alle barn i verden til mus! 

I kampen mot heksene blir gutten forvandlet til en mus, men både gutten og bestemora mener at det kan være like bra som å være menneske. 

## Filmatisering og opera
*''Heksene'', film fra 1990 av Nicolas Roeg, med Anjelica Huston i en av hovedrollene. I denne filmen har gutten fått navnet Luke.
*''Heksene'', opera fra 2007 av Marcus Paus og Ole Paus

## Referanser
My Story

***My Story*** er Ayumi Hamasakis åttende studioalbum, og ble gitt ut sent i 2004.

## Sporliste
### CD
# «Catcher in the Light» – 2:43
# «About You» – 3:57
# «Game» – 4:16
# «My Name's Women» – 5:40
# «Wonderland» – 1:33
# «Liar» – 4:57
# «Hope or Pain» – 4:21
# «Happy Ending» – 4:42
# «Moments» – 5:31
# «Walking Proud» – 5:15
# «Carols» – 5:29
# «Kaleidoscope» – 1:49
# «Inspire» – 4:33
# «Honey» – 5:11
# «Replace» – 5:05
# «Winding Road» – 5:04
# «Humming \frac{7}{4}» – 4:25

### DVD
# «Moments» (PV)
# «Inspire» (PV)
# «Game» (PV)
# «Carols» (PV)
# «About You» (PV)
# «Walking Proud» (PV)
# «Humming \frac{7}{4}» (PV)
# «Moments» (making of)
# «Inspire» (making of)
# «Game» (making of)
# «Carols» (making of)

## Listeplasseringer
Totale salg: **1,220,000**
;Oricon Salg (Japan)

### Singler

## Referanser


## Eksterne lenker
*
Jeg har sett en negermann

«**Jeg har sett en negermann**» er den norske tittelen på den populære danske barnesangen «Jeg har set en rigtig negermand» av Niels C. Andersen fra Hobro. 

Sangen beskriver forskjellige folkeslag med utgangspunkt i hudfargene («en negermand (...) sort (...) som en tjærespand», «en indianermand (...) rød (...) som en ildebrand» og «en kinesermand (..) gul (...) som en sodavand»), og munner ut i et ønske om at «alle folk sku' males blå, for så blev de nemlig sjovere at kigge på, så ku' sort og rød og gul og hvid, leve sammen i en verden uden strid». 

Sangen ble først kjent gjennom den danske barnestjernen Bo Andersen som sang den da han var fire år gammel i 1970. Han var forfatterens sønn og medlem av hans sanggruppe Familien Andersen. Deres versjon av sangen på grammofonplate solgte i over 165&nbsp;000 eksemplarer i Danmark. Året etter spilte Bo Andersen «Lille Per» i *Far til fire i højt humør*, en film i den populære danske serien om Far til fire. 

Sangen siteres i Thomas Vinterbergs film *[[Festen]]* fra 1998, der lillebroren «Michael», spilt av Thomas Bo Larsen, og resten av familien, synger den som en rasistisk nidvise. 

«Jeg har sett en negermann» ble også fremført av den norske barnestjernen Darlén Bakke og utgitt i Norge. Denne versjonen ble gjenutgitt på cd som bilag til Are Kalvøs satiriske bok *[[Kunsten å vere neger]]* i 1996.

## Se også
* Neger
* «Noen barn er brune»

## Eksterne lenker
* Dansk originaltekst
* Om Bo Andersen og sanggruppa ''Familien Andersen''
Blåtungeskinker

* *Tiliqua adelaidensis*
* *Tiliqua gigas*
* *Tiliqua multifasciata*
* *Tiliqua nigrolutea*
* *Tiliqua occipitalis*
* *Tiliqua rugosa*
* *Tiliqua scincoides*

**Blåtungeskinker** er en slekt av store skinker som er kjent for at de har blå tunge. Når en fiende nærmer seg, åpner skinken munnen, og viser fram tunga for å skremme bort trusselen.

Det lever seks arter blåtungeskinker i Australia. En syvende art, *Tiliqua gigas*, lever på Ny-Guinea og de mindre øyene i nærheten. Disse skinkene kan bli funnet i mange habitater fra ørken og tropisk regnskog til forstedene i det tempererte Sørøst-Australia. Den vanligste arten, *[[Tiliqua scincoides]]* forekommer ganske ofte i urbane strøk og er vanlig å holde som terrariedyr i utlandet. Fra 15. august 2017 ble  lov å innføre, omsette og holde noen arter reptiler i Norge, men blåtungeskinken står ikke på lista over tillatte arter.

I motsetning til de fleste andre krypdyr legger blåtungeskinkene ikke egg, men føder levende unger.

## Referanser

## Eksterne lenker
*
Fylkesvei 2874

**Fylkesvei 2874 ** går mellom Nøkleby og Ask i Ringerike kommune. 

Før 7. november 2011 var strekningen mellom Brubakk og Ramsrud (kjent for den svingete Ramsrudhellinga), samt den kommunale veien til Elvenga Camping del av riksvei 7.

Frem til 2019 hadde veien betegnelsen fylkesvei 173 (Buskerud).

## Kommuner og knutepunkter

## Referanser




## Eksterne lenker
* Vegvesenets vegkart 
*
Ugarittisk skrift

**Ugarittisk skrift** var den skriften som ble brukt til å skrive ugarittisk språk med. Den er kjent fra Ras Shamra-tekstene, som har blitt funnet i ruinene etter oldtidsbyen Ugarit. Den er fra rundt 1400 f.Kr. eller 1300 f.Kr.  Ugarittisk er et utdødd nordvestsemittiske språk, og oppdaget i oldtidsbyen Ugarit (moderne Ras Al Shamra) i Syria i 1928. Skriften ble benyttet i denne byen, men er ikke påvist andre steder.

Skriften ser akkurat ut som kileskrift, men den er særegen ved at den består av bare omkring 31 tegn som stort sett representerer de enkelte konsonantlyder (*[[abjad]]*). Den ble skrevet fra venstre mot høyre. Dens slektskap med andre typer kileskrift er ikke klarlagt. Derfor har noen tenkt seg at den opprinnelig er basert på det semittiske alfabetet, men at tegnene har fått en form som ligner kileskriftstegn. Skriften ble skrevet fra venstre mot høyre. Selv om det var kileskrift og presset inn i leire, var symbolene likevel ikke relatert til symbolene til akkadisk kileskrift.

Leirtavler skrevet på ugaritisk har gitt de elsdte bevisene for både de nordsemittiske og sørsemittiske systemet i alfabetet, som ga opphav til de alfabetiske systemet til det reduserte fønikiske skriftsystemet og dets etterkommere (blant annet det urhebraiske alfabetet, hebraisk, syrisk, gresk og latin) på den ene siden, og av det etiopiske alfabetet geez på den andre, som også var påvirket av det hieroglyfiske skriftsystemet i oldtidens Egypt, og tilpasset for amharisk. De arabiske og gamle sørarabiske skriftene er de eneste andre semittiske alfabetene som har bokstaver for alle eller nesten alle de 29 ofte rekonstruerte ursemittiske konsonantfonemene. (Men merk at flere av disse distinksjonene bare sekundært ble lagt til det arabiske alfabetet ved hjelp av diakritiske prikker.) Ifølge *Handbook of Ugaritic Studies*: «Språket de [de 30 tegnene] representerte kunne beskrives som et formspråk som innholdsmessig så ut til å være sammenlignbart med kanaanittiske tekster, men fra et fonologisk perspektiv var det mer arabisk.»

## Referanser


## Eksterne lenker
* 
* Ugarittisk skrift Unicode tegnsett 
* Ugaritic cuneiform, *Omniglot*
* Ugaritic script, *Ancientscripts.com*
* Ugarittisk skrift, *Mazzaroth.com*
Ugarittisk

**Ugarittisk** er et utdødd nordvestsemittisk språk, muligens en variant av amorittisk. Språket er kjent fra tekster oppdaget av franske arkeologer i 1929 som er funnet i oldtidensbyen Ugarit, som befinner seg på det nåværende stedet *Ras Shamra* i dagens Syria. Ugarittisk ble skrevet med ugarittisk skrift.

Disse tekstene har blitt benyttet av forskere av Den hebraiske Bibelen (Det gamle testamente) for å klargjøre bibelske hebraiske tekster og har avslørt måter som oldtidens israelittiske kultur fant paralleller i den samtidige nabokulturen. Ugarittisk har blitt karakterisert som «den største litterære oppdagelsen fra oldtiden siden tydningen av egyptiske hieroglyfer og mesopotamisk kileskrift.»

## Tekstmateriale

Ugarittisk språk har blitt dokumentert i tekster fra 1300- og til 1100-tallet f.Kr. Byen Ugarit ble ødelagt en gang mellom 1180 og 1170 f.Kr.

De litterære tekstene som ble oppdaget i Ugarit er blant annet *[[Beretningen om kong Keret|Legenden om Keret]]*, *[[Danil og Aqhat|Aqhateposet]]* (eller *Legenden om Danil*), *Myten om Baal-Aliyan*, og *Baals død* — de to sistnevnte er også kollektivt kjent som *[[Baal-syklusen]]* — alle avdekker aspekter av en kanaanittisk religion i oldtiden.

I henhold til en hypotese kan ugarittiske tekster muligens løse det bibelske puslespillet om anakronismene ved at profeten Esekiel nevner Daniel i *[[Esekiels bok]]*. Dette ettersom både i ugarittiske og oldtidens hebraiske tekster er det den korrekte Danil (se *[[Danil og Aqhat]]*).

## Skrivesystem
* *Se hovedartikkel, [[Ugarittisk skrift]]*

Det ugarittiske alfabetet er en kileskrift som ble brukt fra 1400-tallet f.Kr. Som de fleste semittiske skrifter er det en abjad, der hvert symbol står for en konsonant, og overlater til leseren levere den passende vokalen.

Selv om det synes lik som mesopotamisk kileskrift (som ugarittisk lånte skriveteknikkene fra), er symbolene og symbolets betydninger ikke relatert. Det er det eldste eksemplet på familien til vestsemittisk skrift som fønikisk, urhebraisk og arameiske alfabeter (også innbefattet det hebraiske alfabetet). Det såkalte «lange alfabetet» har 30 bokstaver mens det «korte alfabetet» har 22. Andre språk (spesielt hurrittisk) ble noen ganger skrevet i området Ugarit, om enn ikke andre steder.

Leiretavler skrevet på ugarittisk har gitt de eldste bevisene for både rekkefølgen av alfabetet i Levanten, som ga opphav til den alfabetiske rekkefølgen av det hebraiske, greske og latinske alfabetet; og den sørsemittiske orden, som ga opphav til rekkefølgen til geez-skrift i Etiopia. Skriften ble skrevet fra venstre mot høyre.

## Fonologi
Ugarittisk hadde 28 konsonantfonemer (innbefattet to halvvokaler) og åtte vokale fonemer (tre korte vokaler og fem lange vokaler): *a ā i ī u ū ē ō*. Fonemene *ē* og *ō* forekommer bare som lange vokaler og er et resultat av en monoftongering av henholdsvis diftongene *аy* og *aw*.

## Referanser


## Eksterne lenker
*Unicode Chart.
Ravensbourne

**Ravensbourne** er en bielv til Themsen i det sørlige London, der den renner gjennom bydelene Bromley, Greenwich og Lewisham. Den er omkring 17,5&nbsp;km lang, og tar opp vann fra et område fra 180&nbsp;km².

Elven har sitt utspring ved Caesar's Well i Keston, omkring tre km sør for Bromley. Den renner først nordover, og det første stykket går gjennom allmenninger, inkludert Hayes Common og Bromley Common. Den når så utkanten av Bromley. Etter dette går den tildels i underjordiske kanaler.

Ved Catford renner Pool inn i Ravensbourne, og litt senere møter den også Quaggy og flere mindre bekker. Det siste stykket påvirkes elven av tidevann; denne delen kalles også Deptford Creek. Ravensbourne renner inn i Themsen ved Greenwich Reach nordøst for Deptford.

## Historie
*[[Domesday Book]]* nedtegnet elleve kornmøller langs Ravensbourne på 1000-tallet. John Evelyn fra London, kjent for sine dagbøker, kjøpte fra Beecher-familien en av disse møllene, Brookmills, i 1668 for å male opp fargepigmenter. Den ble senere benyttet av selskapet Kent Waterworks og ble til sist revet på 1850-tallet.

17. juni 1479 stod slaget ved Deptford Bridge mellom korniske opprørere og kongelige styrker. Slaget endte i fullstendig nederlag for opprørerne, og dermed slutten på det korniske opprøret.

Fra det 16. århundre holdt mange mindre skipsbyggerier til langs elven på grunn av nærheten til marineverftet Henrik VIII opprettet i Deptford. Elizabeth I adlet Francis Drake ombord på «Golden Hind» på Deptford Creek da han i 1580 kom tilbake fra sin jordomseiling. Skipet lå på elven inntil det brøt sammen. Marineverftet ble nedlagt i 1869.

Det lå tidligere en stor kraftstasjon ved elven; denne er nå revet og i 2000-årene begynte en nyutvikling av området utenfor Deptford.

## Referanser


## Eksterne lenker
*
Ole Meier Kjerkol

**Ole Meier Kjerkol** (1946–2017) var en norsk psykolog og politiker (Ap).

Han vokste opp i Grong og Steinkjer som sønn av veioppsynsmann Ivar Kjerkol og hustru Gunhild Skogmo. Han var gift med hjelpepleier, senere sykepleier Bodil Johanne Holmen. Deres datter er Ingvild Kjerkol.

Han hadde psykologisk embetseksamen fra Universitetet i Oslo fra 1973 og spesialistutdannelse i samfunnspsykologi fra 1993. Kjerkol var ansatt innen alkoholomsorgen 1970–1974 og skolepsykologitjenesten 1974–1984. Han var helse- og sosialsjef i Stjørdal kommune 1984–1989, leder for Ressurssenter for omsorgstjenester 1989–1994 samt sjefpsykolog og faglig leder ved Lade behandlingssenter i Trondheim 1994–1995. Kjerkol var førstelektor i organisasjons- og ledelsesfag ved Høgskolen i Nord-Trøndelag 1996–2014 og høgskolerektor 2003–2007.

Kjerkol var 1. vara til Stjørdal kommunestyre for SV 1976–1979. Han var fast medlem av kommunestyret for SV 1980–1983, men var ikke politisk aktiv så lenge han var helse- og sosialsjef i Stjørdal kommune. Kjerkol var medlem av kommunestyret for Arbeiderpartiet 1992–2011. Han var i to perioder leder for kontrollkomiteen i kommunen og var i én periode nestleder i samme komite. Han var leder i fylkesskattenemnden i Nord-Trøndelag i to perioder, vara til Nord-Trøndelag fylkesting, styremedlem og fungerende styreleder i Helse Nord-Trøndelag, styreleder i Nord-Trøndelagsforskning, styremedlem ved Høgskolen i Nord-Trøndelag og styremedlem i SpareBank 1 Midt-Norge.

## Referanser
Hamskifte

**Hamskifte** kan sikte til:

* hamskifte (zoologi), at dyr skifter ham
* hamskifte i gammel folketro, der et vesen eller en person kan opptre i en annen ham; se hamløper
* det store hamskiftet, endringsprossess i det norske bondesamfunnet
* ''Hamskifte'' (film), norsk film fra 1953
Tortilla

**Tortilla** er i Mexico, Guatemala og øvrige Mellom-Amerika, samt i deler av sørvestre USA, en type flatt, mykt bakverk som er laget av hvete eller mais. Denne typen tortilla blir brukt til den mexicanske matretten taco. Den må ikke forveksles med den spanske, tykke omeletten med skiver av potet og løk, kalt *[[tortilla de patatas]]*.

Et av grunnæringsmidlene i et belte fra det sørvestre USA gjennom hele Mexico til Guatemala, Belize, Honduras og El Salvador er et ugjæret flatbrød av mais, noen steder hvete, som kalles tortilla. Denne retten var i bruk i området lenge før spanjolene erobret landet tidlig på 1500-tallet, men fikk navnet tortilla av spanjolene fordi den lignet på flatbrød som var i bruk i Spania på denne tiden. 

Ordet *tortilla*  kommer fra det spanske ordet *torta*, som betyr "kake,"  og liten  *illa*; altså "liten kake" på spansk.

## Tortillabakst
For å kunne lage tortilla, må maisen gjennomgå en spesiell behandling for at den skal henge sammen. Tørre maiskorn kokes i kalkvann, og deretter tørkes til såkalt *masa*. Dermed blir kornet lettere å finmale, og man kan lage en deig som henger sammen. Prosessen har også mange positive ernæringsmessige sider, blant annet frigjøres viktige vitaminer og aminosyrer, og kalsiuminnholdet i maten øker 7-8 ganger. 

Masa blandes så med vann og gjerne litt salt og olje. Så knas den kraftig. Deretter formes de enkelte leivene. Erfarne kvinner på landsbygda klapper fort til en tortilla med hendene, mens man også kan bruke en *máquina de tortilla*. Dette er en presse som minner om et gammeldags, ikke-elektrisk vaffeljern, hvor deigen blir presset flatt. Tortillaene steikes så på takke, og spises ferske og varme.

I byene i Mexico lages tortillas oftest i fabrikker, og er derfor tynne og jevnstore. De ristes lett i stekepanna før de brukes. På landsbygda, samt i Guatemala og delvis lenger sør, lages tortillaene på gamlemåten, og er dermed tykkere og mer ujevne. 

## Ulike tortillas
Alt etter hva tortillas skal brukes til, gis de ulik form. Hverdagstortillaen er omtrent 10cm i diameter, nokså gulhvit i fargen og med stekeflekker. Noen maissorter har en blågrønn farge, og dette setter også farge på tortillaene. Avlange, store rulles til *flautas*, fløyter. 

I Nord-Mexico lages det tortillas av hvetemel. Disse tortillaene er gjerne tynnere og større, og brukes til nordlige spesialiteter som burritos (tortilla pakket rundt fyllet).

Tortillavarianten tlayuda stammer fra Oaxaca i Mexico. 

## Referanser


## Eksterne lenker
*
Tranbyveien

**Tranbyveien** (11-393, 42-382, spredte husnummer) er en vei på Sokna i Ringerike kommune. Tranbyveien har også status som Fylkesvei 2882.

Tranbyveien starter rett nord for Sokna, der den møter Gamle Hallingdalsveien og Riksvei 7. Den går sørover, og dreier sørøstover, slik at den i sørenden går i parallell med elva Sogna. I sørenden ender den opp i Bårnås bru og Riksvei 7 (Soknedalsveien), ved Bårnås.

Sideveier til Tranbyveien er Gullovveien, Smedgårdsveien, Bekkelyveien, Sessrudveien og Kittelsbykroken.

Veien ligger cirka 132 meter over havet ved Bårnås bru.

## Bildegalleri

Bårnås bru, Tranbyveien i Ringerike.jpg|Bårnås bru i sørenden
Tranbyveien 289 og 277, Ringerike (2).jpg|Tranbyveien 289 og 277
Tranbyveien 337, Ringerike.jpg|Tranbyveien 337
Bekkelyveien 2 (Tranby gård), Ringerike.jpg|Tranby gård (Bekkelyveien 2)


## Referanser


## Eksterne lenker
*
Brilleskinker

* *Ablepharus bivittatus*
* *Ablepharus budaki*
* *Ablepharus chernovi*
* *Ablepharus darvazi*
* *Ablepharus deserti*
* *Ablepharus grayanus*
* johannesøgle (*Ablepharus kitaibelii*) 
* *Ablepharus lindbergi*
* *Ablepharus pannonicus*
* *Ablepharus rueppellii*

**Brilleskinker** er en slekt av små skinker der øyenlokkene har et gjennomsiktig felt som minner om en brille.

Den mest kjente arten er johannesøgle, som finnes i Sørøst-Europa helt nord til Slovakia. De andre artene lever i Vest-Asia.

Tidligere har lignende skinker fra andre deler av verden blitt plassert i denne slekten, men de tilhører nå andre slekter: *Afroablepharus* i Afrika, *Proablepharus* i Australia og *Cryptoblepharus* på øyene i Det indiske hav og Stillehavet.

## Eksterne lenker
* 
*
Fylkesvei 177 (Buskerud)

**Fylkesvei 177 i Buskerud** (Tranbyveien) er en vei i Ringerike kommune som gikk mellom Hamremoen i Krødsherad via Tranby langs sørvestsiden av Sogna og (lengst vest) Verkenselva til Bårnås bru, der veien ender i riksvei 7. Veien har oljegrusdekke.

Strekningen mellom Gigernes ved Hamremoen og Sokna var frem til 27. juni 2014 del av .

2019 ble veien erstattet av fylkesvei 288 og fylkesvei 2882.

## Kommuner og knutepunkter

* Langevatnet

## Referanser


## Eksterne lenker
* Kartverket 
* Vegvesenets vegkart
Bornholms lufthavn

**Bornholms lufthavn** (IATA **RNN**, ICAO **EKRN**) er en dansk flyplass som ligger 5 km sørøst for Rønne, på den danske øya Bornholm.

## Historie

I 1935 møttes representanter fra Rigsdagen, Rønne Kommune og Det Danske Luftfartsselskab (DDL) – senere SAS. De lagde en avtale om å etablere en flyrute mellom Rønne og København. Året etter stiftes A/S Den bornholmske Flyveplads. I 1937 bla arbeidet med rydning av skog og etablering av flyplassen påbegynt. I 1939 åpnet ruten på en midlertidig tillatelse fra luftfartstilsynet, men den måtte innstilles etter få dager pga. landingsbanens tilstand.

Flyplassen ble innviet 16. november 1940, og Det Danske Luftfartsselskab startet med ruteflyvning til København med én daglig avgang. Ruten ble i 1982 overtatt av Maersk Air, og i 2002 overtok Cimber Air ruten, etter at Mærsk i flere år hadde fløyet med underskudd. I 2005 opprettet Danish Air Transport en konkurrerende rute. År 2006 hadde lufthavnen 7 daglige avganger og ca. 230.000 passagerer. Sommeren 2007 åpnet ytterligere to ruter fra Rønne til Hamburg med Lufthansa og til Oslo med Widerøe.

## Ruter og selskaper

## Kilder
*AIP Denmark: Bornholm/Roenne – EKRN
*VFR Flight Guide Denmark: Bornholm/Roenne – EKRN

## Eksterne lenker
* 
*
Tranby (Ringerike)

**Tranby** er både et gårdsbruk (gnr. 174) og ei lita grend i Soknedalen i Ringerike kommune, Buskerud. Stedet ligger langs fylkesvei 2882 (Tranbyveien), mellom Bårnås og tettstedet Sokna, på sørvestsiden av elva Sogna. Det inngår i Lunder kirkesogn.

Grenda preges av elva i dalbunnen, åslandskapet opp mot Holleia og jordbrukseiendommer på flatene. Like ved bruket Tranby, kun et kort vei fra Bårnås bru, er det laget til en flott badeplass langs elva, der den lille Tranbyelva, som drenerer fra Holleia, renner ut i Sogna. Både grenda, fylkesveien og den vesle elva er oppkalt etter gårdsbruket Tranby, som først nevnes i skriftlige kilder i 1723 (som *Tranbye*).

## Se også
* Liste over gårder i Ringerike

## Referanser
John Adams Dix

**John Adams Dix** (født 24. juli 1798, død 21. april 1879) var en amerikansk politiker fra New York. Han var finansminister (Secretary of the Treasury), senator, og guvernør for New York. Han var også en kjent general fra den amerikanske borgerkrigen.

## Referanser


## Eksterne lenker
* 
* 
*  Treas.gov – John A. Dix (1861) – Biografien til Dix hos U.S. Department of the Treasury.
Korah

**Korah** var ifølge Bibelen fetteren til Moses og Aron. Han utfordret dem deres lederskap. Til sist døde han og flere av hans tilhengere da det ble sendt ild ned fra himmelen. Korah ble imidlertid forfader til flere senere levitter, deriblant Samuel.
Lille bjørn

**Lille bjørn** (latin: *Ursa Minor*) er et stjernebilde på den nordlige himmelhalvkule.

Nordstjernen (Polarstjernen) er en del av Lille bjørn.

I de babylonske stjernekataloger er Lille bjørn kjent som «Himmelens vogn (MULMAR.GÍD.DA.AN.NA, også assosiert med gudinnen Damkina). Den er i babylonske skrifter listet i katalogen MUL.APIN, sammenstilt rundt 1000 f.Kr. blant «Enlils stjerner», det vil si den nordlige himmel.

## Referanser


## Eksterne lenker
*
Fylkesvei 2884

**Fylkesvei 2884 ** går mellom Strømsoddbygda og Sokna i Ringerike kommune.

Frem til 2019 hadde veien betegnelsen fylkesvei 178 (Buskerud).

## Kommuner og knutepunkter

## Referanser




## Eksterne lenker
* Vegvesenets vegkart 
*
Barry Cunliffe

**Barrington Windsor «Barry» Cunliffe** (født 1939) er en britisk professor i europeisk arkeologi ved University of Oxford siden 1972. Cunliffe ble 17. juni 2006 utnevnt til Knight Bachelor og derved opphøyet i ridderstanden. Han har deretter rett til å føre tiltaleformen *sir* foran sitt navn. Han er også kommandør av Order of the British Empire.

## Noen publikasjoner
* *Fishbourne* (1971)
* *Iron Age Communities in Britain* (1974) ISBN 0-7100-8725-X
* «Iron Age Settlements and Pottery 650 BC – 60 AD», i *The Archaeology of Somerset* (1982) ISBN 0-86183-028-8
* *The Celtic World* (1987)
* *Wessex to AD 1000* (1993)
* *The Ancient Celts* (1997) ISBN 0-14-025422-6
* *Facing the Ocean* (2001), basert på en serie radioprogram
* *The Extraordinary Voyage of Pytheas the Greek* (2002)

## Referanser


## Eksterne lenker
* Barry Cunliffe Institute of Archaeology, Oxford.
Bjarne Lingås

**Bjarne Lingås** (1933–2011) var en norsk bokser. Han ble norgesmester seks ganger i vektklassene tungvekt og lett tungvekt. Han vant kongepokalen i 1952. Han ble nordisk mester i lett tungvekt i 1955. I 1954 deltok han på europalaget i *Golden Glove*-turneringen i USA, og vant sine to matcher. For denne prestasjonen ble han tildelt Morgenbladets gullmedalje.

Under en bokselandskamp mot Sverige i 1951, arrangert på Bislett stadion, beseiret Lingås svenskenes stortalent Ingemar Johansson, som senere ble verdensmester for profesjonelle. Samme år fikk han sølvmedalje i EM, noe som fremdeles er den beste plasseringen en nordmann har tatt i et internasjonalt seniormesterskap i etterkrigstiden.

Lingås representerte Norge under OL 1952 i Helsingfors. Han fikk walk-over i første runde, og ble slått ut av brasilianeren Lucio Grotone i andre runde. 
Til sammen hadde Bjarne Lingås 198 amatørkamper med 11 tap og 14 proffkamper med to tap. Etter sin aktive karriere var Bjarne Lingås trener i AIK Lund i Kristiansand.

## NM-gull

## Referanser


## Eksterne lenker
*
Svein-Åge Evenstad

**Svein-Åge Evenstad** (født 10. desember 1960) er en musiker fra Målselv. På 80- og 90-tallet bidro han aktivt i bandmiljø og folkemusikkmiljø, og er kjent for multiinstrumentell utøving og egne komposisjoner. Hovedinstrumenter er fele og gitar. Han ga i 2004 ut CD-en *Facades* med egne sanger.
Sussex Archaeological Society

**Sussex Archaeological Society** («Sussex arkeologiske samfunn», SAS), grunnlagt i 1846, er Storbritannias største regionale arkeologiske forening. Hovedkvarteret er i Lewes, East Sussex. Administrerende direktør er arkeologen John Manley.

Ved siden av å overvåke oppgravinger i Sussex, utgir foreningen *Sussex Archaeological Collections* (utgitt stort sett årlig siden 1848) og en årsrapport. Foreningen administrerer monumentet Long Man of Wilmington og seks andre historiske eiendommer:

*Det romerske palass i Fishbourne
*Lewes Castle
*Anne of Cleves House, Lewes
*Michelham Priory
*Marlipins museum, Shoreham
*The Priest House, Lewes

## Eksterne lenker
*
Lewes

**Lewes** (uttalt /ˈluːᵻs/) er en by i distriktet Lewes i East Sussex i Sørøst-England. Den er East Sussexs administrasjonsby.

Lewes ligger i South Downs og elva Ouse renner gjennom der. Den ligger rundt ti engelske mil fra byen Brighton and Hove. Østafor den befinner en stor kalkklippe seg. Denne kan sees langt bortefra. Bydelen som ligger der er kjent som Cliffe. Sørenden av byen kalles Southover.

Ved folketellingen for 2001 var det en befolkning på 15 988 innbyggere, noe som hadde økt noe i 2011 med 17 297 innbyggere.

Greenwichmeridianen går gjennom Lewes' vestlige del.

## Etymologi
En teori har fremmet at navnet Lewes kommer fra flertallsformen av angelsaksiske *Hlaew*, hvilket betyr «ås, høyde». Det vil da henvise til åsene ved South Downs eller kanskje en nå uidentifisert gravhaug i området. *A Dictionary of British Place Names* (Ordbok for britiske stedsnavn) slår derimot fast at det er avledet fra det sjeldne angelsaksiske ordet *lǣw*, «sår, innsnitt, sår, flenge», her ment i dens topografiske betydning «kløft».

## Referanser


## Eksterne lenker
* 
* Lewes
* Lewes District Council
Lars Øvrebø

**Lars Øvrebø** (født 15. juli 1984) er en norsk tidligere fotballspiller som har spilt for blant annet Vålerenga, Moss FK og Drøbak-Frogn

Øvrebø er i nyere tid mest kjent for sitt spektakulære selvmål mot Hamarkameratene i 2009. Klippet ble lagt ut på nettstedet YouTube, og over  så filmen på to dager. Dermed var den en av de mest sette klippene på YouTube på disse dagene.

## Referanser


## Eksterne lenker
* Selvmålet på YouTube
Long Man of Wilmington

**Long Man of Wilmington** befinner seg i East Sussex på Windover Hills steile helling 9,6 km nordvest for Eastbourne og er en av to lifigurer med menneskemotiv i England. Den andre figuren med menneskemotiv er Cerne Abbas Giant i Cerne Abbas, nord for Dorchester. Long Man of Wilmington er 69 meter lang, og laga slik at proporsjonene er riktige når den sees nedenfra.
Lewes Castle

**Lewes Castle** (tidligere **Bray Castle**) er en borgruin i Lewes, East Sussex, England og er bygd på byens høyeste punkt. Dette er en kunstig laga topp, opprinnelig bygd av kalkblokker.

Opprinnelig var dette et tømmerfort, som seinere ble bygd om til stein. Det er en uvanlig motte and baileykonstruksjon fordi det har to topper.

## Referanser


## Eksterne lenker
* Slideshow på youtube
MacMasters dvergciklide

**MacMasters dvergciklide** er en liten ciklide fra Sør-Amerika. 
Det er en fredelig art, men blir territoriell under lek.
Den foretrekker bløtt vann med en temperatur på 24-28 grader, og en pH på mellom 5,5 og 6,8.

Den er kjøttetende. Den kan ta tørrfôr, men foretrekker levende eller frosne mygglarver, *[[Artemia]]* og lignende.

Hannene blir opptil 7,5&nbsp;cm lange, hunnene noe mindre.
Hannene har en avrundet halefinne med røde kanter.

## Referanser




## Eksterne lenker
*
Reeperbahn

**Reeperbahn**, også kalt «*der Kiez*» (norsk: *«strøket»*), er en 930 meter lang gate som strekker seg fra Nobistor til Millerntor i Hamburgs forlystelses- og bordellkvarter St. Pauli. Prostitusjon er lovlig og regulert i Tyskland.

Gaten er kjent for sine mange barer, nattklubber og diskoteker, Panoktikum, St.Pauli-teateret, Schmidt-teateret og operettehuset. Beatles-Platz, Beatles-plassen, ligger i enden av gata - og er oppkalt etter popgruppa The Beatles som startet sin karriere i Hamburg og St. Pauli.

Om sommeren er det mye uteliv på Hans Albers Platz.
Parallelt med Reeperbahn ligger Herbertstraße, en bordellgate hvor mindreårige og kvinnelige besøkende ikke har adgang. Det er også mange sidegater med vertshus.

Reeperbahn var stedet hvor sjømennene festet da de kom i land i Hamburg. 
Den fikk navnet sitt fra repslagerne som måtte bruke en lang bane til fremstilling av skipstau, på norsk en reperbane. Egentlig var Hamburger Reperbahn ikke den egentlige reperbanen, men parallellgaten Simon-von-Utrecht-Straße.

## Eksterne lenker
* 
* Reeperbahns historie (tysk) 
* Bilder av Reeperbahn (tysk)
* Reeperbahn Website (svensk)
John Manley

**John Manley** (født 1950) er en britisk arkeolog og forfatter. Boka hans, *A.D. 43*, som blei utgitt av Tempus i 2002, er den første som tar arkeologiske beviser for at den romerske erobringen av Britannia fant sted via alternative ruter seriøst (dette i motsetning til den vanlige ideen at romerne landet først i Richborough i Kent).

Manleys alma mater er University of Manchester, og han har drevet med utgravninger over hele Europa. Han var tidligere "County Archaeologist" (fylkesarkeolog) i Clwyd og inntil pensjonsalder øverste sjef for Sussex Archaeological Society.

## Referanser


## Eksterne lenker
* 
*
Michelham Priory

**Michelham Priory** er et tidligere augustinerkloster ved Upper Dicker i East Sussex i England. Det eies og administreres av Sussex Archaeological Society.

## Kilder
* *Michelham Priory Guide Book*, Sussex Archaeological Society, 1995
Sub Pop

**Sub Pop** er et amerikansk plateselskap startet av Bruce Pavitt i Olympia, Washington i 1979. Plateselskapet er kanskje best kjent for sin rolle under grungebevegelsen. Blant grungeband som først fikk kontrakt hos selskapet, var Nirvana, Soundgarden og Mudhoney.

## Band som har jobbet sammen med Sub Pop

## Eksterne lenker
* 
* 
*
University of Manchester

**University of Manchester** er et britisk universitet som ligger i Manchester, England. Med mer enn 40&nbsp;000 studenter på 500 akademiske programmer, mer enn 10&nbsp;000 ansatte og en årlig inntekt på mer enn £600&nbsp;000&nbsp;000, er det blant Storbritannias største institusjoner for høyere utdanning.

Universitetet i Manchester ønsker flerkultur velkommen med rundt 7400 internasjonale studenter fra rundt 180 land.
De tre mest representerte landene er Kina (inkludert Hongkong), Malaysia og Hellas.

## Rangeringer
Ifølge avisen *[[The Sunday Times]]* har Universitetet i Manchester «et formidabel omdømme som strekker seg over de fleste fag, men mest kjent er vitenskapene for organisk liv, ingeniørvitenskap, humanistiske fag, økonomi, sosiologi og samfunnsvitenskap.»

University of Manchester ble rangert som nummer 28 av 126 britiske universiteter på Complete University Guides liste for 2016 og som nummer 29 av 119 britiske universiteter på *[[The Guardian]]s* 2016-liste.

THE World University Rankings 2014-2015 plasserte universitetet som på plass 52 av de 500 beste universitetene i verden. I QS World University Rankings for 2014 rangerte universitetet som nummer 30 og i Academic Ranking of World Universities (Shanghai-rankingen) for 2014 som nummer 38 av verdens universiteter.

## Referanser

## Eksterne lenker
*
Gul dvergciklide

**Gul dvergciklide** er en ciklide fra Sør-Amerika som blir opptil 9 cm lang.
Den er relativt fredelig og kan holdes i et vanlig selskapsakvarium. 

Den foretrekker en temperatur på 16-25 grader og en pH på mellom 6 og 7,5.

Den er populær som akvariefisk. Voksne hanner har en karakteristisk blåfarge. Hunnene er mindre og er gulaktige med gråsvarte mønstre.

Man bør ha flere hunner for hver hann.
Den leker i huler, og legger vanligvis mellom 50 og 70 egg, noen ganger opptil 200 stykker.
Hvis det er andre fisker i akvariet som kan true yngelen, reagerer foreldrene med et skarpt vakthold.

## Eksterne lenker
*
Møringsbåt

**Møringsbåt** betegner en robåttype på Sunnmøre som avløste snedbetningen på begynnelsen av 1900-tallet. Møringsbåter ble bygd både små og store, og de store hadde (oftest?) gaffelrigg i stedet for det eldre asymmetriske sunnmørs-råseilet.  De hadde også brede vaterbord.

I hvert fall på mindre Møringsbåter kunne man se den umiskjennelige sunnmørske båtformen, med bred og høy framskut, og ganske slank og skarp bakskut, ikke ulikt det snedbetningene hadde.

I dag bygges det tre-robåter på Møre som nok er spisse i begge ender, men hvor formen på båten ellers har endret seg såpass mye de siste 60-70 år at man knapt kan kalle dem Sunnmørs- eller Møringsbåt.
Fausa kraftverk

**Fausa kraftverk** er et vannkraftverk ved Storfjorden ca. 8 km fra Stranda i Stranda kommune i Møre og Romsdal. 

Det består av 
* Fausa I kraftverk 
* Fausa II kraftverk.
Lee

**Lee** kan referere til følgende:

## Navn
* Lee (etternavn), et vanlig koreansk etternavn
* Lee (fornavn), et engelsk fornavn for begge kjønn

## Personer
*Ang Lee, taiwansk-amerikansk filmregissør
*Bruce Lee, kinesisk-amerikansk skuespiller og kampsportutøver
*Geddy Lee, kanadisk musiker
*Jack Lee, engelsk fotballspiller
*Jason Lee, amerikansk skuespiller og skateboarder
*Kieran Lee, engelsk fotballspiller
*Robert E. Lee, amerikansk general
*Robert Lee, engelsk fotballspiller
*Stan Lee, amerikansk sereietegner
*Stephen Lee, britisk snookerspiller
*Tommy Lee, gresk-amerikansk musiker
*Tsung-Dao Lee, kinesisk-amerikansk fysiker
*Tim Berners-Lee, britisk programmerer, kjent som opphavsmann til World Wide Web.
*Lee Chul-ho (Mr. Lee), norsk-koreansk næringsmiddelprodusent

## Steder
*Lee County, fylker i USA
*Lee (Irland), elv i Irland
*Lee (England), elv i England

## Se også
*M3 Grant/Lee, amerikanskprodusert stridsvogn
*Lee-Enfield, britiskprodusert rifle
Anne of Cleves House

**Anne of Cleves House** er et Wealden hall-hus i Southover High Street i Lewes i East Sussex fra det 16. århundre.  Det var en del av boet som Anna av Kleve fikk etter skilsmissa fra Henry VIII i 1541.

Det eies og administreres av Sussex Archaeological Society.
Jason Everman

**Jason Everman** (født 16. oktober 1967 in Kodiak, Alaska) er en amerikansk gitarist som har spilt med Nirvana og Soundgarden.

## Bakgrunn
Everman ble med i Nirvana i februar 1989 som andregitarist. Han er kreditert som andregitarist på bandets debutalbum, ''Bleach'', men spilte faktisk ikke på noen av sporene. Kurt Cobain sa senere at krediteringen var en takk for at Everman hadde betalt de 606 dollar innspillingen av albumet kostet. Summen ble aldri tilbakebetalt. Everman turnerte med Nirvana under Bleach-promoteringen.

## Fra Nirvana til Soundgarden
Everman forlot Nirvana i juli 1989 og ble med i Soundgarden som Hiro Yamamotos etterfølger på bass. I april 1990 spilte han på bandets versjon av The Beatles-sangen «Come Together», som senere ble gitt ut på en EP kalt *[[Loudest Love]]*. Everman dukket opp i Soundgardens hjemmevideo *[[Louder Than Live]]* og forlot bandet sent i 1990.

## Andre prosjekt
Everman spilte også gitar i Mind Funk. I september 1994 forlot han Mind Funk og vervet seg til hæren. Han har siden vært både i Afghanistan og Irak.

En Nirvana-innspilling med Everman på gitar i to låter er tilgjengelig. En Kiss-cover kalt «Do You Love Me?» er blitt utgitt på et hyllestplate, mens «Dive» ble utgitt på samlealbumet *With The Lights Out* i 2004. Begge sporene ble spilt inn på Evergreen State Colleges 24-spors studio i juni 1989.

## Eksterne lenker
* 
* 
* Informasjon om Jason Everman
Stranda energi

**Stranda energi AS**  er en kraftprodusent i Stranda kommune i Møre og Romsdal. Kraftverket er heleid av kommunen. 

Selskapet ble grunnlagt i 1916 som Stranda kommunale Elverk. Navnet ble endret til Stranda energiverk i 1993 og det ble opprettet som eget aksjeselskap i 1998.

Selskapet har i dag produksjon i Fausa. Selskapet startet i 2005 bygging av Furset kraftverk med forventet midlere årsproduksjon på 7 GWh.

Midlere årsproduksjon er 38 GWh.

## Kilder
*Stranda Energi as
Apistogramma

* *[[Apistogramma barlowi]]*
* *[[Apistogramma cruzi]]*
* gul dvergciklide
* kakadueciklide
* MacMasters dvergciklide
* panda-dvergciklide

***Apistogramma*** er en slekt dvergciklider fra Sør-Amerika.
De finnes i tropiske områder i Amazonasvassdraget og Venezuela. 
*Apistogramma* betyr bokstavelig talt *ujevn [[Sidelinjeorgan|sidelinje]]*, en referanse til et fellestrekk hos artene i denne gruppen.
Hos de fleste artene er det stor forskjell på kjønnene. Hannene er betydelig større og mer fargerike enn hunnene.

## Lek
Yngelpleien er høyt utviklet, som hos de fleste ciklider. Alle *Apistogramma*-artene leker i huler,  vanligvis under steiner eller i hull i sunkne trær. 

Noen arter danner polygame haremer, mens andre danner monogame par. 
I de fleste tilfeller er hunnen sterkt involvert i yngelpleie mens hannen forsvarer territoriet mot sultne inntrengere.

## Føde
Alle *Apistogramma*-artene er mikropredatorer. De lever stort sett av insektlarver, yngel fra andre fisk, og virvelløse dyr.

## Akvaristikk
Dette er populære akvariefisk, spesielt i selskapsakvarier eller beplantede akvarier. De foretrekker bløtt, surt vann. Mange arter er svært følsomme ovenfor endringer i vannverdier.
De holdes best i artsakvarier med godt dekke over (i form av planter og rekved). 
Selv om de er populære, anbefales ikke disse artene for nybegynnere.

## Galleri

Fil:Gelber Buntbarsch.JPG|Gul dvergciklide (*Apistogramma borellii*)
Fil:Apistogramma agassizii (Wroclaw zoo)-2.JPG|*[[Apistogramma agassizii]]*
Fil:Apistogramma hongsloi sp. "Red" 003.jpg|*[[Apistogramma hongsloi]]*
Fil:Cacatuoides.JPG|Kakadueciklide (*Apistogramma cacatuoides*)


## Eksterne lenker
*
Leonardo Piepoli

**Leonardo Piepoli** (født 29. september 1971) er en italiensk  landeveissyklist. Han har vunnet det baskiske endagsrittet Subida a Urkiola fire ganger, noe som er rekord. Han er en dyktig klatrer, noe han beviste under Giro d'Italia 2006 der han vant to etapper. 14. juni 2007 kom det alvorlige anklager mot han om at han brukte doping under Giro d' Italia der han blant annet vant klatretrøya, to etapper og var den viktigste hjelperytteren til Simoni. Piepoli skal ha brukt astmamedisin som kan ha gjort at han fikk unormale høye verdier.

Under Tour de France 2008 vant han den 10. etappen opp til Hautacam. To dager senere ble hans lagkamerat Riccardo Riccò tatt for doping, og hele laget trakk seg fra Touren. Piepoli skal ha innrømmet å ha gjort det samme som Riccò, og de ble begge sparket fra laget. Piepoli har senere benektet å ha dopet seg. Han ble i januar 2009 utestengt i to år.

## Referanser


## Eksterne lenker
* 
*